b"\n_START_ARTICLE_\nCastell de R\xc4\x93zekne\n_START_SECTION_\nHist\xc3\xb2ria\n_START_PARAGRAPH_\nExcavacions arqueol\xc3\xb2gics han revelat que entre els segles IX i XII una fortalesa de fusta dels latgalians es trobava al mateix lloc on s\xc3\xb3n ara les ru\xc3\xafnes del castell. No se sap quan la fortalesa va ser destru\xc3\xafda, tanmateix el 1285 el mestre de l'Orde Livoni\xc3\xa0 Vilhelms \xc5\xa0urborgs va manar construir una de pedra en el mateix tur\xc3\xb3. L'edifici consistia en un castell de pedra de dos pisos amb torres de tres pisos, que va funcionar com la seu administrativa de l'orde a R\xc4\x93zekne._NEWLINE_El castell va ser arrasat i reconstru\xc3\xaft diverses vegades. Entre 1577 i 1579 va ser ocupat per el tsar Ivan IV de R\xc3\xbassia, i despr\xc3\xa9s de la guerra es va convertir en part del Ducat de Liv\xc3\xb2nia. Durant la guerra polonosueca el 1601 i novament entre 1625 i 1626, el castell de R\xc4\x93zekne va ser ocupat per l'ex\xc3\xa8rcit suec durant la Segona Guerra del Nord. El castell va ser finalment destru\xc3\xaft a la batalla que va tenir lloc el 1656. Va anar perdent la seva import\xc3\xa0ncia militar i abandonat completament el 1712 va acabar en ru\xc3\xafnes."